                  Na temelju članka 76. Zakona o sportu («Narodne novine» broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20. i 77/20) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13, 4/18, 12/18. i 11/20), Općinsko vijeće Općine Podravske Sesvete na 31. sjednici održanoj 18. prosinca 2020.  donijelo je

                                       Program javnih potreba u sportu

                      na području Općine Podravske Sesvete u 2021. godini

                                                                 I.

                    Programom javnih potreba u sportu na području Općine Podravske Sesvete u 2021. godini (u daljnjem tekstu: Program) utvrđuju se aktivnosti i djelatnosti u sportu od lokalnog značaja koje će se financirati iz Proračuna Općine Podravske Sesvete za 2021. godinu (u daljnjem tekstu: Proračun).

                                                                            II.

                   Javne potrebe u sportu na području Općine Podravske Sesvete (u daljnjem tekstu: Općina) ostvarivat će se:

        - poticanjem i promicanjem sportskih aktivnosti,

                    - redovnim djelovanjem sportskih klubova i udruga,

        - organiziranjem i održavanjem sportskih natjecanja i susreta, 

        - održavanjem i izgradnjom sportskih objekata,

        - održavanjem sportsko-rekreacijske aktivnosti mještana,

        - stručnim radom u sportu.

                                                                           III.

                    Na području Općine djeluju:

                    - Nogometni klub «DRAVA» Podravske Sesvete,
                    - Ženski nogometni klub Podravske Sesvete,                             

                    - Lovačka udruga «JELEN» Podravske Sesvete,                       

                    - Športsko-ribolovni klub «KEČIGA» Podravske Sesvete, 

                    - Športski konjički klub Podravske Sesvete.
                                                                              IV.

             Ovim Programom utvrđuje se financiranje aktivnosti klubova i udruga iz točke III. ovog Programa u okviru standarda koji obuhvaća sljedeće:

  - programe i projekte od značaja za razvijanje i održavanje sportskih aktivnosti
  - materijalne troškove (održavanje objekata, troškovi električne energije i plina, održavanje terena i
    opreme, kancelarijski materijal, održavanje i zamjena dotrajale sportske odjeće i obuće, hrana i

    piće za igrače nakon održanih nogometnih treninga i utakmica i drugo),

  - nematerijalne troškove (obveze prema županijskim savezima i drugo),

        - kupnju opreme,

  - troškove treninga i natjecanja (troškovi osiguranja igrača, troškovi trenera i sudaca, prijevozni i

    putni troškovi i drugo).
                                                                  V.

            Za sufinanciranje klubova i udruga iz točke III. ovog Programa planirana su sredstva u Proračunu

u svoti 165.000,00 kuna koja će se dodjeljivati za odobrene programe ili projekte koji su od interesa za Općinu Podravske Sesvete na temelju javnog natječaja koji će Općina provesti u 2021. godini.
                                                                               VI.

            Ovaj Program objavit će se u „Službenom glasniku Koprivničko-križevačke županije“, a stupa na

snagu 1. siječnja 2021. godine.

